Terje Norum

Biografi

Terje Norum gikk musikklinje ved Greåker videregående skole. Deretter studerte han videre ved Østlandets Musikkonservatorium. Norum er freelancemusiker med utstrakt virksomhet som pianist, studiomusiker, komponist og arrangør. Han arbeidet seks år 1993-1999 som pianist i Kringkastingsorkesteret og jobber nå fast som organist i Rygge og Ekholt Menigheter. 
Norum har samarbeidet med et vidt spekter av norske musikere og artister. Han har gjort konserter i forbindelse med sitt siste plateprosjekt med egenkomponert musikk til dikt av Hans Børli, blant disse en konsert med Trond Granlund og Eva Stømner i Bryggerhuset i Halden (2018). Videre har han vært engasjert i Jul hos Joneid - med Stian Joneid (2017 og 2018) og i samarbeid med Dagfinn Klausen hatt musikalsk ansvar for Sommerkonsertseriene i Rygge kirke (2018 - 7 konserter og 2019 - 10 konserter). Andre konserter inkluderer konsert med Christopher Skauen Pedersen/Marius Haltli (2018), Karianne Kjærnes (2018), Hanna Paulsberg/Håkon Paulsberg (2018), Monica Hjelle, Little Girl Blue (2018), Åshild Skiri Refsdal/Arne Brunvoll Midt i livet (2016), Terje Vigen, Mossefossen (2014), Bjørnsonfestivalen (2010), Nina Andreassen og Bjørnar Spydevold, Kom sommervind (2003-2006), Heidi Gjermundsen Broch Tidevann (2010), Heidi Gjermundsen Broch Blåøyd Jævel (2011), Heidi Gjermundsen Broch - konsert på ambassaden i Saudi Arabia (2012), Mysteriets rose, og Konsertforestilling med Hanne Knudsen/Øystein Sørensen (2000). 
Norum har vært kapellmester ved mange anledninger, blant annet ved Mossegallaene (2010-2014), Juleshow på Tivoli Amfi (2008-2010), Norge i rødt, hvitt og blått - Steinar Albrightsen/Lisa Tønne++ (2005), Brede på paparazzi (2004), Skyfri himmel, Espen Skjønberg, Dennis Storhøy (2002), Brede på Dizzie (2002), Div. turnesteder Brede (2002), Friskmeldt - XO (2001), Hilde & Brede Tv-show (2001), Hilde & Brede Park Sandefjord (1999), Bredes betasuppe - Moss (1999), Styrt med Brede (1993) og Show med Brede (1991).
Videre har Norum vært engasjert i flere tv-produksjoner: Hilde og Brede show  TV2 (2001), Husbandet Ivar Dyrhaugs “Rett hjem” NRK (1993), “Talentiaden” NRK + finale Oslo Spektrum m/Kringkastingsorkesteret (1994), Melodi Grand Prix (1994 og 1995) og “Da capo” NRK (1994-1997).
Norum har gjort flere turneer, inkludert «Tidevann»-turné Heidi Gjermundsen Broch i regi av Nasjonalmuseet og Østfold kulturutvikling (2018), «Bevegelse» Lars Martin Myhre (2017), Helga Johanne Størdal Arven etter Luther (2017), Beatles 50 years ago today (2018 og 2019), Lars Martin Myhre (høst 2016), Henning Kvitnes (sommer 2011) og Jørn Hoel (2007). Turnévirksomheten inkluderer også turnéer for Rikskonsertene: “I himmelrik ein borg” m/Anne Vada og Geir Øystein Lysne (1996), Porgy & and Chess, ungdomsskoler I Østfold (2002/2003) og "Rent" for ungdomsskoler i Akershus (2003/2004).
Norum har også vært pianist ved et stort antall revyer og musikaler: Teaterkråkene/Applaus i Moss (2015-2017), Britt Elisabeth Haagensen - Slowgirl (2013), Kveiteprinsen, Åsleik Engmark/Jon Rørmark (2004), ABBA-showet Thank You For the Music (2001), Kvinner på randen (2002), Musicalen Greace turne (1999), Musicalen Greace turne (1999), Dizzie og damene (1993-1994), Damenes Aften (Høst 96/vår 96), Typisk Norsk (Høst 95/vår 96), Festrevy for Norge (Høst 94/vår 95), Byen brenner, Svein Gundersen musikal (1993), Hair, Bryggeteateret (1992) og Ben Hur, Fredrikstad bibliotek (1991).
Terje Norum har omfattende og variert aktivitet som komponist og arrangør. Eksempler på virksomheten er hans tonsetting av Børli - dikt (2018), musikk til «Harepus og Piggsvin» Cappelen Damm forlag (2018), musikken til multimediaforestillingen “Hotell Memory” basert på Stein Mehrens dikt sammen med Øystein Sørensen, arrangementer for Tom Sterri-revyen “I leende live - Chat Noir” og komposisjoner til dikt av Inger Hagerup utgitt på plata “Tidevann” med Heidi Gjermundsen Broch (2010).